CELEX: C2004/179/02
Language: da
Date: 2004-07-10 00:00:00
Title: Domstolens dom (Fjerde Afdeling) af 27. maj 2004 i sag C-398/02, Kommissionen for De Europæiske Fællesskaber mod Kongeriget Spanien (Traktatbrud — direktiv 75/442/EØF — miljø — affaldshåndtering)

10.7.2004   
            
            
               DA
            
            
               Den Europæiske Unions Tidende
            
            
               C 179/1
            
         
      DOMSTOLENS DOM
   
   (Fjerde Afdeling)
   af 27. maj 2004
   i sag C-398/02, Kommissionen for De Europæiske Fællesskaber mod Kongeriget Spanien (1)
   
   (Traktatbrud - direktiv 75/442/EØF - miljø - affaldshåndtering)
   (2004/C 179/02)
   Processprog: spansk
   I sag C-398/02, Kommissionen for De Europæiske Fællesskaber (befuldmægtigede: G. Valero Jordana og M. Konstantinidis) mod Kongeriget Spanien (befuldmægtiget: L. Fraguas Gadea), angående en påstand om, at det fastslås, at Kongeriget Spanien har tilsidesat sine forpligtelser i henhold til Rådets direktiv 75/442/EØF af 15. juli 1975 om affald (EFT L 194, s. 47), som ændret ved Rådets direktiv 91/156/EØF af 18. marts 1991 (EFT L 78, s. 32), idet det ikke har truffet de nødvendige foranstaltninger for at sikre anvendelsen af direktivets artikel 4, 9 og 13 for så vidt angår lossepladsen i La Bañeza (Spanien), har Domstolen (Fjerde Afdeling), sammensat af afdelingsformanden, J.N. Cunha Rodrigues (refererende dommer), og dommerne J.-P. Puissochet og F. Macken; generaladvokat: L.A. Geelhoed; justitssekretær: R. Grass den 27. maj 2004 afsagt dom, hvis konklusion lyder således:
   
               1)
            
            
               Kongeriget Spanien har tilsidesat sine forpligtelser i henhold til Rådets direktiv 75/442/EØF af 15. juli 1975 om affald, som ændret ved Rådets direktiv 91/156/EØF af 18. marts 1991, idet det ikke har truffet de nødvendige foranstaltninger for at sikre anvendelsen af direktivets artikel 4, 9 og 13 for så vidt angår lossepladsen i La Bañeza (Spanien).
            
         
               2)
            
            
               Kongeriget Spanien betaler sagens omkostninger.
            
         
      (1)  EFT C 323 af 21.12.2002.